Kompleksi i Gazi Ali Beut

Kompleksi i Gazi Ali Beut i njohur edhe si Vakëfi i Gazi Ali Beut ka qenë një kompleks urbanistik dhe arkitektonik i themeluar kah mesi i shekullit XV në qytetin e Vushtrrisë. Në disa burime quhet edhe Mëhalla e Gazi Ali Beut.

 Historiku 
Sipas disa burimeveSabri Bajgora & Shemsi Rahimi (2000) Barbaria serbe ndaj monumenteve Islame në Kosovë (Shkurt '98-Qershor '99). Dituria islame, fq. 45 fillet e Kompleksit Gazi Ali Beu në Vushtrri datojnë diku rreth vitit 1410 kur supozohet se është  ngritur Xhamia e Gazi Ali Beut ndërsa sipas disa burimeve tjera kjo xhami është ngritur rreth vitit 1444. Në periudhën 1444 - 1455 pranë xhamisë ndërtohet edhe Hamami i Gazi Ali Beut, mejtepi, medreseja si dhe një varg objektesh tjera përcjellëse. Themelues i kompleksit ka qenë Gazi Ali Beu i cili konsiderohet themelues dhe qeveritar i parë i Sanxhakut të Viçitrinës (1455 - 1462). 

Nga gjithë Kompleksi Gazi Ali Beu në Vushtrri deri në ditët tona kanë mbetur Hamami i Gazi Ali Beut, Xhamia e Gazi Ali Beut, Nishani i Mustafë Beut si dhe objekti i KBI në Vushtrri i cili dikur ka shërbyer si mejtep dhe medrese.

 Shih edhe 
 Vushtrria
 Lista e monumenteve në Vushtrri

 Referime 

Kategoria:Monumente kulturore në Vushtrri